
E quo,  Scarlatina  in  Britannia  primum  appa- 
ruit, eadem,  sese,  nunc  sub  febris  lenis,  nunc 
morbi  epidemici  valde  maligni,  forma,  iterum 
iterumque  ostendit ; et  hei ! Generi  humano, 
quacunque  grassata  sit,  ea,  stragem  magnam 
saepius  fecit.  Hicce  morbus  autem  sese  nu- 
perrime, longe  lateque  diffudit,  et  nunc  quum 
Universae  factus  sit  Europae  communis,  at- 
tentionem summam,  cujusque  juvenis  Medici 
suam  scientiam  promovere  ambientis,  nec  non 

diros  dolores,  quibus  homines  laborant,  levandi 
anxii,  jure  optimo  vindicat. 

Scriptores  Medici,  necne.  Scarlatina,  generis 
diversi  a Cynanche  maligna,  sit  morbus,  inter 
sese  multum  disputarunt.  Huxham,  Fo- 
thergill,  Withering,  aliisque,  distinctos 
esse  morbos,  originem  suam  e causis  penitus 
diversis  trahentes,  persuadetur.  Nullum  enim 
sit  dubium,  quin  Scarlatina  homines,  faucibus 
integris,  adoriri  possit.  Sydenhamds  celeb. 
mali  mentionem  facit,  quod,  Londini,  annis 
inter  1660  et  1670,  labentibus,  grassatum  est, 
tum  eruptione  rubra,  tum  febris  signis  sese  os- 
tendentibus, sed  gutture  minime  affecto,  et 
quod  aspectum  adeo  mitem  induit,  ut  idem, 
morbum  nomine  tantum,  non  re,  judicarit. 
De  Gorter  quoque  hancce  febrem  cutaneam, 
forma  adeo  leni  gaudentem,  nec  non  sponte 
sua  sine  faucibus  inflammatis  desinentem,  per- 
spexit. Cullenus  Noster,  ut  crederet,  Scar- 
latinam, cum  faucibus  ulcerosis  ex  necessitu- 
dine conjunctam,  haud  existere,  fuit  inductus. 
Nihilominus  Medicinam  quadraginta  annos  fa- 

ciens,  eandem  sexties  aut  septies  in  Scotia  epi- 
demice grassantem,  vidit,  atque  nos  certiores, 
fere  omnes  ea  laborantes,  faucium  ulceribus 
affectos  esse,  facit. 

E rebus  autem  multis  et  rite  et  arct&  inda- 
gatis, nunc  dierum  omnibus  in  promptu  est, 
has  duas  varietates  eodem  tempore  praevalere. 
Hac  de  re,  Heberden,  Cynanche  Maligna 
prius,  luculenter  tractata  ; ita,  et  apte,  et  ele- 
ganter loquitur : “ Ex  iis  quae  de  febre  rubra 
et  angina  memorata  sunt,  longe  vero  similli- 
mum videtur  unum  eum  denique  morbum 
hoc  vel  illo  nomine  appellatum  fuisse,  prout 
indicia  alterutra  gravius  incubuerunt,  de  quo 
etiam  id  nos  facit  certiores,  quod  ambo  una 
semper  fiunt  vulgares,  atque  haec  procul  dubio 
vincet  sententia,  modo  illud  concedatur,  cujus, 
ni  fallor  ipse  testis  fui,  nimirum  inter  plures 
pueros  et  puellas,  qui,  ut  saepe  fit,  in  unis  ae- 
dibus simul  correpti  sint,  hos  febrem  Rubram 
illos  vere  anginam  fuisse  expertos.’’  Quine- 
tiam  Doctores  Currie,  Armstrong,  nec  non 
omnes  fere  medici  hodierni  has  affectiones  prae- 

cipu6  eodem  ex  contagio  peculiari  originem 
ducere,  consentiunt  affirmantes.  Neque  dubi- 
tandum est,  quin,  modus  quo  hocce  virus  in  cor- 
poris humani  compaginem  agat,  tam  de  coelo, 
et  anni  tempestate,  quam  de  aegri  habitu  at- 
que temperamento,  plurimum  pendeat.  Ra- 
tionem itk  tantum,  pro  variis  formis,  quas 
morbi  plurimi  sibi  assumunt,  qui  eodem  ex 
contagio  peculiari,  originem  procul  dubio  tra- 
hunt, nostrum  est  reddere. 

Scarlatina  in  species  tres  nunc  dierum  ple- 
rumque dividitur,  viz.  Simplicem,  Angino- 
sam,  et  Malignam,  atque  singularum  signa  de- 
scribere, qualia  sub  conspectum  venerunt,  ac- 
cingam. 

INDICIA. 

Scarlatina  Simplex  aegrum  fere  iisdem  sig- 
nis ac  alia  Exanthemata,  adoritur.  Sunt,  in- 
quietudo, animus  demissus  et  lassitudo ; nec 
non  vultus  pallor,  ventriculi  molestia,  nonnun- 
quam  et  vomitus.  Huc  adduntur  dolores  max- 
imi et  capitis  et  dorsi.  Paucis  in  horis  horro- 
res et  rigores  cum  calore  cutem  rubefaciente 
alternantes  superveniunt.  Nonnunquam  eve- 
nit, ut  plurima  supradicta,  quae  calor  febrilis 
ubique  corporis  diffusus  excipit,  ex  uno  usque 
aut  ad  duos  aut  ad  tres  dies  perstent.  Cutis  tunc 
valde  inarescit,  sitis  urget,  acceleratusque  fit  spi- 
ritus, rubescit  vultus  et  aliquantulum  tumet. 
Hac  in  morbi  specie,  corporis  temperies,  gra- 
dum tertium  centesimum  Fahrenhetlanum 
vix  ac  ne  vix  quidem  transit.  Die  morbi  fere 
secundo  aut  tertio,  cutis  circa  faciem,  primo, 
deinde  circa  corporis  suprema,  rubore  efflores- 
cit. Color  vividus,  astaco  elixo  haud  absimi- 
lis tandem  sese  ubique  corporis  diffundit,  idem 

et  per  os,  per  fauces  naresque  quoque  iter  tendit, 
et  in  oculi  tunica  albuginea  interdum  fit  visibilis. 
Papillae  etiam  linguae  quae  factae  sunt  haud 
parum  longae,  apices  per  crustam  albam  qua 
tegitur,  rubros  tradunt.*  Saepe  contingit, 
eruptione  patefacta,  multum  ingravescere  om- 
nia signa,  et  aegrum  et  inquietudine,  et  sopore, 
et  delirio  laborare.  In  aliquibus  vero  exem- 
plis, florido  rubore  diffuso  plurimum  mitescit 
febris. 

Morbo  ineunte,  aeger  aut  de  dolore  leni,  aut 
de  faucium  molestia,  queritur  ; et  utcunque 
mitis  sit  febris,  hocce  signum  tam  raro  abest, 
ut  revera  recenseatur  ejus  partem  essentialem 
efficere.  Arteriae  nisi  fortasse  in  iis  citra  duos 
annos  natis,  magnaque  irritabilitate  praeditis, 
sese,  celerius,  quam,  centies  aut  centies  et  de- 
cies, parte  horae  sexagesima,  haud  saepe  mo- 
vent. Vox  minus  clara  et  sonora,  quam  solita 
est.  Lingua  fere  semper  in  media  albescit,  et 
marginibus  rubescit.  Alvi  dejectiones  prae- 


* Vide  Bateman  on  Cutaneous  Diseases,  p.  71. 

ter  naturam  paululum  nigrescunt,  atque  urina 
et  parca  et  turbida  redditur. 

* i j . ^ ^ • 

Die  quarto,  aut  quinto  post  eruptionem, 
abeunt  febris  signa,  pulsus  et  tardior  et  mol- 
lior fit,  et  eodem  tempore  deflorescit  cutis  ru- 
bor, septimo  prorsus  evanescit ; et  hoc  tempo- 
re exacto,  cuticula  quoque  plus  minusve  des- 
quamare incipit. 

Talia  sunt  signa,  quae,  hac  in  morbi  forma, 
frequentissime  observantur. 

Scarlatina  Anginosa. — Simplici  jam  descrip- 
tae similis,  in  homines,  solitis  febris  indiciis, 
sed  multo  vi  majori  semper  urgentibus,  im- 
petum facit.  Haud  raro  accidit,  priusquam 
febris  signa  incipiunt,  persentiri  molestiam 
vel  dolorem  faucium,  quae  si  hoc  tempore  in- 
spiciantur,  tum  tumorem,  tum  ruborem  plane 
manifestant.  Neque  hic  loci  obliviscendum 
est,  ut  musculi  circa  collum  et  maxillam,  et  hu- 
merum quoque  rigeant. 

Morbo  aggrediente,  fer&  semper  adsunt 
anxietas,  depressio  circa  praecordia  magna, 
nausea,  et  rei  biliosae  vomitus  ; quibus  ex  re- 
bus haud  minimi  caput  dolet,  et  insigniter  im- 
minuitur movendi  facultas.  His,  cutis  arida 
et  calor,  qui  capite  praecipue,  corporisque 
trunco  patescit,  manibus  et  pedibus  frequenter, 
serius  citiusve  accedunt.  Haud  raro  aeger 
cutis  dolores  exiguos  pungentes  tanquam  acus 
puncturas  sentit.  Rebus  ita  existentibus,  ca- 
lor ad  gradum  centesimum  sextum  vel  octa- 
vum, imo  vero,  quibusdam  in  exemplis  tristi- 
oribus, ad  centesimum  et  decimum  aut  duode- 
cimum, proprio  instrumento  rite  applicato, 
temperieque  et  stabili  et  fixa  facta,  ascendit. 
Hic  caloris  gradus  est  maximus,  in  febribus 
nostrae  regionis  unquam  observatus.  Pulsus 
in  universum,  quam  in  Scarlatina  simplice 
sunt  celeriores ; persaepe  centies  et  quadragies, 
interdum  celerius,  saliunt.  In  quibusdam 
aegris  plenus  et  fortis  est  pulsus  ; in  aliis  au- 
tem, dum  purpurescant  fauces  et  dum  eaedem 
maculis  subfuscis  obducantur  motus  cordis  et 

exilis  et  debilis  sed  eodem  tempore  durus  quod 
periculum  instare  semper  praedicat. 

In  Tonsillis,  velo  pendulo  palati  et  uvula, 
quae  partes  prae  omnibus  inflammantur,  ple- 
rumque erumpunt,  crustae  quam  plurimae  al- 
bidae, sive  maculae  subnigrae  quae  per  Febris 
decursum,  ulcuscula  evadunt.  Internae  etiam 
fauces  muco  viscido  obteguntur,  quarum  tu- 
more increscente,  deglutitio  et  difficilior,  et 
magis  dolorifica  redditur.  Respiratio  est  cur- 
ta, et  involuntario  suspirio  interrupta.  Halitus 
calidus  labra  quasi  adurit.  Sitis  multo  major, 
et  aridior  est  lingua,  cujus  margines  quam  in 
Scarlatina  simplice  magis  rubri  fiunt.  Nigri- 
ores faeces,  foetidae,  bili  mistae  dejiciuntur  at- 
que sub  horam  vespertinam,  calor  magis  eva- 
dit adauctus,  et  molestia  difficilior,  quippe 
quae  res,  delirium  secum  haud  raro  afferunt. 

Tertio  die  plerumque,  eruptio  sese  maculae 
rubrae  instar,  atque  inter  premendum  evanes- 
cens, patefacit,  et  faciem  primum,  deinde  na- 
sum et  os  frequentissime  corripit,  et  paucis 

horis,  denique  per  cervicem,  pectus,  truncum, 
demum  ubique  corporis,  quod,  omni  in  parte, 
saepe  aequaliter  rubet,  dispergitur.  Hujus 
ruboris  oculi  plus  minusve  participes  sunt,  et 
quo  vividiores  evadunt  eo  plus  proclivitas  ad 
delirium  valet.  Tempus  efflorescentiae  autem 
in  hoc,  quam  in  aliis  morbis  exanthematicis 
magis  est  incertum.  Si  mitescant  signa,  fere 
eruptio  in  quartum  sese  offert;  sin  autem  ingra- 
vescant, cutis,  secundo,  imo  vero,  primo  die 
efflorescere  incipit. 

Bateman,  qui  de  morbis  cutaneis  in  me- 
dium protulit,  efflorescentiam,  minimi  tam 
constanter  per  totam  corporis  superficiem 
quam  in  specie  simplice,  sed  maculis  sparsis 
haud  raro  circa  cubitos  erumpentibus  prodire, 
bene  notavit.  Hic  loci  memoria  quoque  te- 
nendum sit,  eruptionem  interdum  etiam  post 
diem  quo  provenit,  deflorescere ; atque  iterum, 
in  certo  tempore,  partim  redire.  Morbus  au- 
tem, his  rebus  rite  actis,  nullas  mutationes  re- 
spondentes nihilominus  subit.  Eruptio  au- 
tem fere  vel  per  duos  vel  per  tres  dies  incur- 

sum  facit,  atque  tunc  temporis  pedem  grada- 
tim  refert.  Duratio  ejus  eodem  modo  ac  ac- 
cessio variat.  Interdum  usque  ad  quartum 
diem  aut  quintum  manet,  e contra  autem  citra 
horam  vigesimam  et  quartam  aegrum  prorsus 
relinquit.  Color  subfuscus,  vividum  excipit, 
et  cuticula  fit  aspera  in  exiguas  squamulas 
abiens,  et  rebus  faventibus,  sanitas  solita  brevi 
redit. 

In  aliis  autem  exemplis,  pro  hoc  eventu 
felici,  signa  gravissima  ac  periculosa  oriuntur. 
Tonsillae  et  fauces,  febre  ingravescente,  macu- 
lis cinereis,  deglutitione  et  dolentissima  et  dif- 
ficillima ita  facta,  magis  magisque  sordescunt 
et  intumescunt.  Humor  quoque  ex  iisdem 
aeque  ac  naribus  evadit  qui  partes  vicinas  ero- 
dit. Indurescunt  circa  collum  glandulae.  Te- 
nesmus et  diarrhoea  haud  raro  aegrum  tor- 
quent, quae  res,  tum  de  irritabilitate,  tum  de 
secretionibus  sordidis  me  judice  pendere  vi- 
dentur.* 


* Vide  “ Armstrong  on  Scarlatina,”  p.  10. 

Faucium  vitium,  in  quibusdam,  in  gulam, 
usque  ad  ventriculum,  proclivitate  ad  vomen- 
dum comitante,  praecipui  si  quid  devoretur, 
descendere  videtur.  In  aliis,  ad  pulmones  per 
tracheam  deorsum  serpit,  quippe  quae  res, 
tum  per  tussim,  tum  per  respirationem  arctam, 
tum  per  alia  signa  peripneumonica  nemini 
latet.  Hocce  vitium  denique  per  tubum  Eus- 
tachianum  transit,  et  per  auris  dolorem  sese 
manifestum  reddit* 

Eruptio  ni  fallor  cum  faucium  conditione 
plurimum  consentire  videtur.  Exinde  fit  ut 
si  illa  totum  corpus  aequaliter  invadat  hae 
maxime,  et  vice  versa,  ulceribus  laborant.  E 
contra  autem,  si  leniter  sint  affectae  fauces 
cutis  rubor  fit  magis  generalis.  Et  hic  loci 
observatione  dignum  est,  anasarcam  curatu 
difficillimam,  nec  non  hydropem  quibusdam 
in  cavis  saepius  supervenire,  et  reddere  aegros 
miseriores  plurimum  pollere. 


* Vide  “ Withering  on  Scarlet  Fever  and  Sore 
Throat,”  p.  13. 

Cynanche  Maligna , non  modo  violentissima 
et  maximi  lethalis,  sed  feliciter  quoque  mor- 
bi forma  infrequentissima,  plurimis  Scarlatinae 
anginosae  communibus  gaudet.  Febris  co- 
mitans magis  ad  Typhum  quam  Synocham 
spectat ; atque  adventum  ejus  per  horrores  in- 
dicat. Tunc  temporis  maxime  infestant  ani- 
mus depressus,  vertigo,  vomitus,  et  insignis 
universalis  oppressio.  Vultus  praesertim  est 
dejectus,  moestus,  et  admodum  anxius.  Sen- 
sus et  frigoris  et  caloris  aegrum  invicem  cor- 
ripit, donec  febris  manifeste  prodeat.  Calor 
praeter  naturam  auctus,  vix  ac  ne  vix  quidem 
fit  tolerandus,  et  saepissime  maximus  est  cere- 
brum versus  sanguinis  impetus,  qui  oculorum 
ruborem,  lucis  intolerantiam,  capitis  dolorem 
pulsatilem,  vigiliam,  deliriumque  inducit. 

Paucis  horis  post  accessionem  morbi,  et  non- 
nunquam  sub  ejus  impetum,  percipiuntur  et 
tumor  et  dolor  faucium,  quae  nunc  rubore  flo- 
rido, saepe  in  aliis  partibus,  ac  in  aliis,  magis 
rubescunt.  In  quibusdam  hoc  morbo  affectis 
glandulae  et  parotideae  et  maxillares  intument. 

adeo  ut  ab  initio  etiam  spiritum  impediant,  et 
necem  interdum  minitentur.  Maculae,  quae 
in  faucibus,  tonsillis,  necnon  in  uvula  inflam- 
matis, tam  subito  in  conspectum  veniunt, 
primo  albescunt,  dein  aspectum  cinereum,  de- 
mum subfuscum  aut  nigrum  induunt.  Partes 
subjacentes,  crustis  remotis,  ulceribus  altis  ob- 
ducuntur. In  multis  aegris,  inquit  Doctor 
Armstrong,  morbus  prius  fit  lethalis,  quam 
fauces  tales  mutationes  subeunt.  Hae  exul- 
cerationes malae,  aeque  ac  acris  materies,  ex 
iis  fontibus  fluens,  nisi  febris  ad  diem  quartum 
commoretur,  vix  ac  ne  vix  quidem  oriuntur. 
Dolorifica  est  deglutitio  et  arcta,  collum  magis 
tumidum  et  caput  retrorsum  inclinatur.  Mul- 
tis in  exemplis  quoque  mirum  est  haec  ulcera 
minimum  inducere  dolorem  ; minorem  quidem 
quam  ex  faucibus  leniter  inflammatis  sentitur. 
Neque  semper  ita  difficilis  est  facultas  devo- 
randi, ratione  ad  gutturis  conditionem  rite  et 
arcte  liabita  ut  primo  concipi  potuit  * 


* Vide  “ Heberden’s  Commentarios,”  page  24. 

Acris  fluxus  e naribus,  ulcuscula  aut  rimas 
imo  vero  vesiculas  circa  nasum  et  labia,  per- 
saepe infert.  Fluidum  emissum  primo  tenue, 
postea  crassum  est,  et  flavum.  Lingua  ple- 
rumque ad  medium  albescit,  ad  basin  admo- 
dum sordida,  et  crassa  obducitur  crusta,  flava 
aut  subnigra.  Halitus  nunc  olet  pessime  ; et 
in  quibusdam,  nonnunquam  etiam  aegris  ip- 
sis, vix  ac  ne  vix  quidem  fit  tolerabilis.  La- 
boriosa quoque  fit  respiratio,  cum  tussi  clan- 
gosa,  quasi  e spiritus  defectu  moriturus  est 
aeger ; quippe  quae  res,  me  judice,  e muco  vis- 
cido  fauces  infarciente  videtur  pendere.  Vox 
valde  rauca  est  et  vacua,  sonum  ex  ulcere  ve- 
nereo  prorsus  referens.  Hic  adeo  peculiaris, 
ut  quisque  in  morbo  minime  versatus  eandem 
facile  dignoscere  queat  *. 

Alvus,  morbo  ineunte,  plerumque  astringi- 
tur, sed  eodem  progrediente  signum  maxime 
commune,  alvi  est  fluxus,  quippe  quae  res  vi 


* Vide  “ Huxham  on  Ulcerous  Sore  Throat,”  page  279. 

tantopere  urget,  et  languorem  et  debilitatem, 
cursu  citato  augere  tendit. 

Vespere  appropinquante  eodem  modo  ac  in 
Scarlatina  anginosa  febris  haud  parum  ardet, 
et  isthuc  temporis  multum  delirii  adest.  Die 
secundo  aut  tertio,  rubore  haud  minime  efflo- 
rescit corpus,  rarissime  autem  vultus,  qui  pal- 
lidus manet,  et  moestissimus.  Eruptioni  nil 
coloris  insoliti  plerumque  est,  nisi,  inter  mor- 
bi cursum  nonnunquam  laute  vividior.  Raro 
citra  unum  diem,  rarius  vero  ultra  quartum 
durat.  In  aliquibus  exemplis,  multo  longior 
in  universum  est  sua  duratio,  quippe  quae, 
efflorescentia  evanescente  et  redeunte,  maxime 
infausta  habetur.  In  aliis  autem  colore  aut 
fusco  aut  livido  gaudet,  dum  omnia  signa  in- 
gravescant aut  ad  pejus  ruant,  vita  in  summo 
discrimine  versatur,  praecipue  si  purpurescant 
aut  nigrescant  maculae,  quibus  haud  raro  su- 
perveniunt convulsiones,  quae  aegrum  ex  ae- 
rumnis eripiunt. 


Excitationis  autem  statum  persaepe  exci- 


DE  SCARLATINA. 


17 


piunt,  debilitas  magna  et  signa  maligna.  Ca- 
lor nempe  nunc  imminuitur,  viresque  totius 
corporis  exhauriuntur.  Pulsus  fit  debilior  et 
velocior.  Cutis  magis  laxata  nec  non  lingua 
magis  sordida.  Multo  plus  laboriosa  respira- 
tio ; et  aegri  vel  convulsionibus  vel  vomitui 
vel  spiritus  dejectui  secundum  organum  prae- 
cipue affectum,  succumbunt. 

Quamvis  in  morbi  statu  provecto  valde  ur- 
get debilitas,  tamen  ab  initio  inflammationis 
signa,  quam  affectionis  faucium,  pulsus  natura 
aeque  ac  oculorum  rubor  luculenter  docent, 
incubant  atque  maxima  vi  pollent.  Hoc  in 
statu  recensenda  est  debilitas  ut  excitationis 
nimiae  effectus,  et  una,  invicem,  vi  alterius, 
congruit. 


c 

DE  CAUSIS. 

Omnibus  convenit  Scarlatinae  causam  sui 
generis  esse  contagium.  Homines  huic  viro  ob- 
jecti, citius  quam  in  Rubeola  aut  Variola  vin- 
cuntur, et  tertio  nempe,  vel  quinto  die  corri- 
piuntur. De  causa  praedisponente  nihil  certi 
compertum  est.  Neque  sexus,  neque  aetas 
ejus  viribus  sunt  immunes.  Sed  impuberes 
quam  adultos  et  laxos  et  debiles  quam  robus- 
tos, nec  non  foeminas  quam  mares  magis  ob- 
noxios esse  nemini  latet.  Scarlatina  omni  an- 
ni tempestate  aggreditur,  saepius  autem  sub 
antumni  finem  vel  hiemis  initium  epidemice 
saeviens,  impetum  facit. 

Hunc  morbum  haudquaquam  eundem  ho- 
minem iterum  afficere  pro  certo  habetur.  Sed 
Heberden  nos  certiores,  quosdam  quamvis, 
paucissimos  Scarlatina  iterum,  et  fortasse  ite- 
rum laborare,  facit. 

DE  DIAGNOSI. 

Scarlatinam,  sub  formis  ejus  diversis,  dig- 
noscere ab  aliis  exanthematis  haud  difficile  erit, 
si  ad  id  animus  rite  daretur.  Plerique  tamen 
Scriptorum  antiquorum  Scarlatinam  esse  llu- 
beolae  varietatem  judicarunt.  Ab  initio  ru- 
beolae,  tussis,  e naribus  fluxus,  illacrymatio, 
tumidae  palpebrae  infestant,  et  signa  sunt  val- 
de communia,  sed  rarius  si  unquam  Scarlati- 
nam sequuntur.  Scarlatina  quoque  progre- 
diente,  tussis  interdum,  vero  nequaquam  vio- 
lenta et  nunquam  non  brevi  desinens,  oritur. 
Rubeolaeautem  peculiare  est  signum,  et  non 
modo  inter  eruptionem,  sed  longum,  postea 
plerumque  durat.  In  Scarlatina  quoque  cu- 
tis eruptio  generaliter  ante  diem  tertium,  in- 
terdum multo  maturius  apparet.  In  Rubeola 
vero,  vix  ac  ne  vix  quidem  ante  quartum  un- 
quam se  ostendit,  atque  circa  frontem  exiguis 
erumpit  papulis,  quippe  quae  primo  fere  nun- 

quam  non  distinctae,  sed  hic  et  illuc,  tum  nu- 
mero tum  magnitudine  crescentes,  passim  in 
maculas  vertuntur,  paululum  elatas,  adeo  ut 
digitis  transeuntibus,  asperitatis  sensum  im- 
pertiunt. Hic  loci  subjicere  fas  sit,  ut  hae 
maculae,  magnis  cuticulae  portionibus  inter- 
serentibus, nec  non  naturali  ejus  colore  gau- 
dentibus, rarius  coeunt.  Porro  Scarlatinae 
eruptio,  multo  fit  saturior  et  sparsa,  atque  sub 
cuticula  e quam  plurimis  maculis  parvis,  cum 
papulis  minimis  intermixtis,  et  plerumque  in 
ruborem  fere  totius  corporis  aequalem,  coales- 
centibus, constat.  Color  eruptionis  quoque, 
quam  in  Rubeola,  laute  fit  vividior. 

In  quibusdam  exemplis  sed  paucissimis 
Cynanchen  Malignam,  a Cynanche  tonsillari 
discernere  haud  nostrum  est.  In  illa  et  ton- 
sillae et  fauces  interdum,  haud  parum  intum- 
escunt, rarius  tamen  in  hac  minus  laeduntur. 
Magna  autem  debilitas,  nec  non  eruptio  flori- 
da, et  prae  omnibus  ejus  origo  a contagio,  Cy- 
nanchen Malignam,  ab  aliis  gutturis  vitiis, 
nunquam  non  distinguunt. 

DE  PROGNOSI. 

Ut  Scarlatinae  simplicis,  signa  generaliter 
mitia  sunt,  ita  faustum  eventum  fere  semper 
expectare  licet.  Sed  in  aliis  duabus  varietati- 
bus, res  sese  long&  aliter  habent.  Signa  enim 
valde  urgentia  et  periculosa,  quae  nec  reprimi 
nec  vinci  facile  possunt,  oriuntur.  Rebus  ita 
sese  habentibus,  talibus  in  exemplis,  prognosin 
caute  faciamus,  procul  dubio  oportet. 

Cum  leniter  erumpant  sudores,  et  ardens 
rubor  minuat  cui  subfuscus  color  accedit,  cu- 
ticula in  exiguas  squamulas  abeunte,  cum  de- 
tumescant fauces  et  inflammatio  decrescat, 
cum  et  tardior  et  mollior  fit  pulsus  sitisque  at- 
que aha  minus  urgeant  tunc  feliciter  speran- 
dum est. 

Sin  autem  ab  initio  signa  febris  maxime  au- 
gescant, cutis  valde  calescat  atque  arescat,  tum 

delirio,  tum  sopore  superveniente,  pulsu  ad- 
modum frequenti  et  exili,  si  fauces  internae 
purpurescant,  atque  nigrescant,  et  facilis  sit 
deglutitio,  fere  nullo  dolore  comitante,  haud 
parum  difficilis  respiratio  sine  multo  gutturis 
tumore,  et  si  in  tracheam,  inflammationem 
serpsisse  credamus,  vita  ipsa  tunc  temporis 
summo  in  periculo  haud  dubie  versatur. 

Porro  ubi  magna  est  debilitas  cum  Diar- 
rhoea torquente,  et  eodem  tempore,  conspiciun- 
tur tum  petechiae  cum  vibices,  et  cum  camis 
et  cutis  portiones  gangraena  affectae  excrean- 
tur, haud  dubitandum  quin  brevi  conclamatum 
fuerit. 

DE  CURATIONE. 

Quamvis  Sydenhamus  celeberrimus  dixe- 
rit, nunquam  lethalem  esse  Scarlatinam  sim- 
plicem nisi  “ a nimia  medici  diligentia,”  tamen 
omnis  est  medicinam  facientis,  morbi  progres- 
sum, etiam  sub  forma  ejus  mitissima,  sedulo 
observare.  Subinde  enim  contingit  quamvis 
rarius,  signa  minimi  benigna  oriri  multo  in- 
felicius desinentia  quam  ab  initio  suspicari  po- 
tuit. Imprimis  semper  refrigeratum  teneatur 
oportet  aegri  cubiculum,  in  quo  liber  sit  aeris 
puri  accessus  atque  omnia  irritantia  cautis- 
sime evitanda.  Et  si  cutis  nimium  calescat, 
ablutionem  frequenter  adhibere  cum  aqua  fri- 
gida perutile  est.  Diaeta  eodem  tempore  le- 
nis, nec  non  concoctu  facilis,  potus  frigidi  et 
acidulosi  administrari  debent.  Alvus  modice 
laxa  teneatur  quoque  oportet. 

Quum  Scarlatina  anginosa  et  Cynanche  ma- 
ligna semper  sibi  rationem  medendi  prompti- 

orem  vindicent,  singula  remedia,  effectus  opti- 
mos inferentia  in  animo  est  describere. 

Emetica. — Haec,  ab  initio  Scarlatinae,  ut  ean- 
dem e vestigio  arriperent  medici  diii  adminis- 
trare solebant;  sed  votis  eorum  benignis,  minus 
quam  sperandum  erat,  responsum  est.  Emeti- 
corum usus  nihilominus  signa  sequentia  mul- 
to mitiora  reddit,  et  inter  morbi  decursum, 
fauces  e viscido  muco,  easdem,  satis  superque 
infarciente,  purgare  inservit.  In  hisce  reme- 
diis utendis,  praecipue  in  excitationis  statu, 
quo  cerebrum  versus  subest  sanguinis  impetus, 
aut  sub  morbi  finem,  cum  aegri  vires  exhau- 
riantur, et  nimis  debilis  vis  vitae  reddatur,  quo 
minus  concussio,  horum  medicaminum  opera- 
tionem comitans,  sustineatur,  Medicis  sedulo 
cavendum  est.  Tartras  Antimonii  solus,  aut 
cum  Ipecacuanhae  pulvere  compositus,  ad 
hanc  indicationem  efficiendam  plurimum  pol- 
let. 

Detractio  Sanguinis.— Hujusce  usus  omni 
in  stadio  Scarlatinae  a Scriptoribus  medicis 
magnopere  reprehenditur,  jacturam  sanguinis 

et  debilitatem  et  languorem,  res  maximi  ti- 
mendas semper  augere ; atque  sanguinem  ab- 
stractum, quamvis  tunicam  coriaceam  indi- 
cantem, in  iis  etiam  phlogistica  diathesi  gau- 
dentibus, nil  prodesse  fertur.  Quinetiam  mag- 
nus oculorum  rubor,  nec  non  delirium,  hiru- 
dines ad  tempora  videntur  postulare,  nihilomi- 
nus ex  hisce  rite  et  sedulo  applicatis,  parum 
boni  affirmatur  oriri. 

E contrario  autem,  multi  sunt,  qui  hac  ra- 
tione medendi,  in  omni  fere  Scarlatinae  stadio, 
praecipue  si  quid  viscerum  aut  inflammatione 
aut  sanguinis  congestione  afficiatur,  utuntur. 
Hac  de  re  non  referre  non  possumus  ad  Doc- 
toris  Armstrong  auctoritatem,  qui  his  ver- 
bis idonee  utitur.  “ Visceral  inflammation 
“ has  almost  invariably  a natural  tendency  to 
“ terminate  mortally.  Depletion  produces  de- 
“ bility  only,  and  debility  alcrne  is  rarely  the 
“ cause  of  death  in  fevers.”  Sectiones  mise- 
rorum qui  hoc  malo  laborarunt,  tum  inflam- 
mationes, tum  congestiones  multorum  maxi- 
mi momenti  viscerum,  pollere,  plane  demon- 

strant,  et  si  sanguinis  missio,  rebus  ita  existen- 
tibus,  tempestive  adhiberetur,  mortem  subi- 
tam, forsitan  haud  coacti  essemus  lugere. 
Quum  profundus  adsit  capitis  dolor  pulsatilis, 
arteriae  temporales  vi  maxima  micent,  oculi 
rubore  suffusi,  durus  et  frequens  pulsus,  et 
corpus  pungenti  dolore  ubique  calescat  atque 
arescat;  aut  si  pectus  maxime  doleat,  cum 
tussi,  respirationeque  difficili,  nemini  sit  du- 
bium quin  sanguis  illico  mittatur.  Hirudines 
quoque  inflammationem  gutturis,  multum 
sublevant ; atque  hae,  et  rite  et  opportune 
applicatae,  debilitatem  multo  miniis,  haud 
dubie  promovent,  quam  generalis  detractio. 

Affusio  Frigida. — Ob  hocce  remedium,  quip- 
pe quod  non  modo  ad  Scarlatinam,  sed  ad  mul- 
tas quoque  alias  Febres  curandas,  valet,  Coc- 
tori Currie  vald&  sumus  devincti.  Nulla 
fortassis  inventio  hodierna,  tam  frequenter 
aegris  utilitate  fuit,  praesertim  si  regulae, 
istius  celebris  medici,  rite  et  arcte  observentur. 
Quandocunque,  corporis  calor  supra  suam 
temperiem  naturalem  firmus  est,  atque  cum 

desunt  signa,  quae  aut  cerebri  aut  aliorum  vis- 
cerum congestionem  indicant  hocce  remedium 
opus  est  praescribere.  Si  res  ita  sese  habeant, 
et  si  in  caput  et  corpus  totum,  quatuor  aut 
quinque  congios  aquae  frigidae  subito  effun- 
damus, illico  ardens  calor,  capitis  dolor,  alia- 
que signa  urgentia  aufugiant,  obrepatque 
serena  quies,  oportet.  Sed  una  affusionis  fri- 
gidae applicatione,  febrem  e vestigio  sistere, 
vix  ac  ne  vix  quidem,  nobis  in  manibus  est ; 
fortassis,  haec  res  frequenter  adhibeatur,  opor- 
tet, ut  voti  compotes  simus.  Quum  autem 
vel  in  dubio  versemur,  vel  quum  aut  aeger  aut 
amici,  huic  rationi  medendi  obviam  eunt, 
tunc  vel  ad  tepidam  affusionem  vel  ad  lava- 
tionem cum  aqua  pura  aut  acido  acetico  mista, 
confugere  licet. 

Purgantia. — De  his  illustris  Dr  Hamilton, 
medicos,  et  quatenus  tuto  adhibeantur,  qui- 
que fructus  ex  iisdem  capiantur  luculen- 
ter docuit.  Nulli  morbo,  quam  huic,  de 
qua  nunc  agitur,  magis  prosunt ; aut  consilio 
medici  melius  respondent.  Quippe  ab  initio 

plerumque  astricta  est  alvus  et  faeces  colore 
aut  nigro  aut  plumbeo  dejiciuntur.  Haec 
conditio  functiones  Hepatis  multum  impediri 
plan6  docet  et  profecto  sanitas  fere  semper 
gradatim  redit,  si  reddantur  naturales.  Hinc 
consilio  Submurias  Hydrargyri  prae  omnibus 
inservit  ; atque  actio  ejus  in  intestina,  pul- 
vere jalapae  composito,  aut  sennae  infuso  haud 
dubie  promoveatur.  Proclivitatem  ad  oedema, 
quibusdam  in  exemplis  supervenientem  per 
lenia  laxantia  identidem  adhibita  fere  semper 
removere  in  manibus  est. 

Epispastica. — Si  haec,  vel  ad  fauces  vel  col- 
lum, cum  difficilis  sit  spiritus  adhibeantur, 
haud  parum  levaminis  saepissime  nascitur. 
In  quibusdam,  nihilominus,  cum  caput  dolore 
maxime  laboret,  et  cum  multum  deliiii  adsit, 
irritationem  aegri  augendo,  haud  raro  pluii- 
mum  laedunt.  Iu  Cynanche  maligna  valde 
sunt  incerta  ; et  parum  nisi  ab  initio  pi  osunt. 
Partes  enim  exulceratae  saepius  evadunt  gan- 
graenosae. 

Gargarismata. — Haec  in  Cynanche  maligna 
praecipue  indicantur.  His  enim  abluitur  cir- 
ca fauces  et  tonsillas  materia  acris,  quae  si  ad- 
haerere permittatur  ad  vitium  augendum  con- 
ducit et  ansam  gangraenae  dat.  Haec  res 
acris,  si  devoretur,  tum  oppressionem,  tum 
diarrhoeam  assolet  provocare.  Ob  hanc  igitur 
causam,  multis  persuadetur,  infantes  tam  plu- 
rimos, magna  ex  parte,  quia  secretionem  fau- 
cium morbidam  devorant,  mortem  obire. 

Tonica  et  Stimulantia. — Magna  debilitas 
quae  statum  excitationis  in  febre  sequitur,  non 
modo  timenda  sit,  sed  etiam,  ne  aeger  animam 
efflet  summam  curam  haud  dubie  sibi  vindi- 
cat. Cinchona  igitur  et  vinum,  opium  et  alia,  uc 
res  sese  ostendant,  adhibita  aegroto  sine  mora 
auxilio  veniunt.  Acidum  quoque  Oxymu- 
riaticum  in  Scarlatina  curanda  laudibus  mag- 
nis elatum  est. 

Prophylaxis. — Quum  primum  morbus  in 
quempiam  impetum  fecerit,  affectus,  illico  a 
sanis  integfisque  amoveatur,  oportet.  Tum 


30 


DE  SCARLATINA. 


mundities,  tum  ventilatio  summam  curam 
sibi  vindicant ; et  inservientibus,  ne  halitum 
aegri  inhalescant  (nam  hancce  rem  ansam  mor- 
bo praebere,  npnini  latet)  cautum  est.  Ad  vi- 
res contagii  diruendas,  ad  fumos  ex  Mangane- 
sio,  Sodae  Muriate,  et  Acido  Sulphurico  mis- 
tis, orientes,  confugere  licet.  Fumi  Acidi 
Nitrosi  eidem  usui  inserviunt,  atque  hi  ex  Po- 
tassae  Nitrate,  et  paululo  Sulphurici  Acidi 
conjunctis,  facile  eliciantur. 


FINIS. 


